PATVIRTINTA

UAB Joniškio autobusų parko direktoriaus

2022 m. rugpjūčio 1 d. įsakymu Nr. V.1.18

UAB Joniškio autobusų parkas

Kelionių organizavimo paslaugų teikimo

kelionėms autobusu tvarkos aprašas

Šis aprašas nustato UAB Joniškio autobusų parkas kelionių organizavimo paslaugų teikimo tvarką. Šiame apraše UAB Joniškio autobusų parkas – kelionių organizatorius, suteikiantis Turistui turistinę kelionę, pagal programą nurodytą kelionę aprašančioje medžiagoje, Turistas – fizinis asmuo arba fiziniai asmenys (naudos gavėjai) kurių vardu PINIGŲ PRIĖMIMO KVITE pasirašęs asmuo perka organizuotą turistinę kelionę ir prisiima visas teises ir pareigas pagal šį aprašą arba bet kuris fizinis asmuo, kuriam PINIGŲ PRIĖMIMO KVITE pasirašęs asmuo arba bet kuris naudos gavėjas perleidžia savo teisę į kelionę.

**I. ŠALIŲ ĮSIPAREIGOJIMAI**

1. Kelionių organizatorius įsipareigoja:

1.1. Organizuoti turistui(-ams) turistinę kelionę pagal programą, nurodytą kelionę aprašančioje medžiagoje.

1.2. Nesurinkus minimalaus turistų skaičiaus, pranešti turistams apie kelionės anuliavimą likus ne mažiau kaip 2 kalendorinėms dienoms iki kelionės pradžios. Minimalus turistų skaičius kelionėje  autobusu - 30 turistų.

1.3. Iki kelionės pradžios turistui pateikti tikslią ir neklaidinančią informaciją apie kelionės maršrutą (išvykimo, grįžimo vietas, datas ir laiką bei lankomas vietas) ir jo pakeitimus, kelionėje teikiamas paslaugas.

1.4. Prieš kelionės pradžią suteikti informaciją apie sveikatos, gyvybės, neįvykusios kelionės rizikos bei kitus draudimus.

1.5. Prieš kelionę turistui pateikti informaciją apie tarpines stotis ir sustojimo laiką, buvimo vietą.

1.6. Turisto(-ų) pateiktus asmens duomenis naudoti tik kelionės dokumentų įforminimui.

3. Turistas(-ai) įsipareigoja:

3.1 Apmokėti visą sumą už kelionę ne vėliau kaip 48 val. (2 dienos) iki kelionės pradžios. Negavus apmokėjimo likus 2 dienoms iki kelionės pradžios, kelionių organizatorius skaito, kad Turistas (Turistų grupė) vykti į kelionę atsisako ir išbraukia Jį (Juos) iš keliaujančių sąrašo.

3.2.Atsakyti už kelionės metu padarytą žalą (transporto priemonės ir kt.). Jeigu žala padaryta nepilnamečio, visus nuostolius už jį apmoka atsakingas asmuo. Jeigu Turistas prisiima kaltę ir sutinka atlyginti žalą, žalą reikia atlyginti vietoje arba kelionių organizatoriaus kasoje ne vėliau kaip per 24 val. grįžus iš kelionės. Tais atvejais, kai Turistas kaltės neprisiima, kelionių organizatorius turi teisę žalą išieškoti Lietuvos Respublikos įstatymų nustatyta tvarka.

**II. TEISĖ ATSISAKYTI KELIONĖS**

4. Turistas turi teisę bet kuriuo metu atsisakyti vykti į planuojamą kelionę. Kelionės atsisakymas įsigalioja nuo jo pranešimo momento.

5. Jeigu Turistas atsisako kelionės dėl aplinkybių, už kurias jis atsako (t .y. kai aplinkybės, kurios yra pagrindas atsisakyti kelionės, atsirado dėl paties Turisto kaltės), jis turi atlyginti kelionių organizatoriui nuostolius, padarytus dėl tokio atsisakymo.

Šalys susitaria ir sutinka, kad nuostolių dėl Turisto kelionės atsisakymo dydis priklauso nuo atsisakymo laiko. Jeigu kelionės atsisakoma prieš daugiau nei dvi dienas, Turistui grąžinami visi už kelionę sumokėti pinigai. **Jeigu kelionės atsisakoma prieš mažiau nei dvi dienas, Turistui sumokėti pinigai negrąžinami.**

6. Jeigu Turistas atsisako kelionės dėl su juo susijusių aplinkybių, kurių jis negali kontroliuoti ir kurių kelionės užsakymo metu negalėjo protingai numatyti (pvz., dėl sveikatos būklės, mirties ir pan.), Turistas privalo kuo greičiau po šiame punkte nurodytų aplinkybių atsiradimo informuoti apie kelionės atsisakymą ir pateikti tokio atsisakymo priežastį patvirtinančius dokumentus.

7. Kelionių organizatorius turi teisę atsisakyti kelionės tik dėl svarbių priežasčių, apie kurias jis nedelsdamas informuoja Turistą.

8. Jeigu kelionių organizatorius atsisako kelionės dėl aplinkybių, už kurias Turistas neatsako, jis privalo pasiūlyti Turistui naują tokios pat ar geresnės kokybės kelionę (alternatyvią kelionę). Jeigu dėl pagrįstų priežasčių nėra galimybės pasiūlyti alternatyvią kelionę arba Turistas pasiūlytos naujos kelionės atsisako, kelionių organizatorius turi grąžinti Turistui už kelionę įmokėtus pinigus arba, jei kelionė iš dalies jau įvyko, proporcingą jų dalį.

9. Turistas, atsisakęs kelionės dėl aplinkybių, už kurias atsako kelionių organizatorius, arba dėl su Turistų nesusijusių aplinkybių, kurių jis negali kontroliuoti ir kurių kelionės sudarymo metu negalėjo protingai numatyti, turi teisę reikalauti, kad jam būtų grąžinti už kelionę sumokėti pinigai arba jo sutikimu kompensuota kitu būdu.

10. Kelionių organizatorius, atsisakęs kelionės arba nutraukęs kelionę, privalo organizuoti kelionę iš naujo arba grąžinti Turistui pinigus už kelionę.

**III. BENDROSIOS SĄLYGOS**

11. Kelionės metu kilus konfliktui ar atsiradus nepasitenkinimui dėl kelionės netinkamo įvykdymo ar neįvykdymo, pretenzijos turi būti išsakomos vietoje kelionių vadovui. Nepavykus konflikto išspręsti, pretenzijas Kelionių organizatoriui galima pareikšti raštu per 10 dienų nuo kelionės pabaigos; ginčai sprendžiami derybų keliu, o nepavykus susitarti – Lietuvos Respublikos įstatymų nustatyta tvarka.

12. Kelionių organizatorius draudimo paslaugos „kelionių draudimas“ **neteikia**. Vykstantiems į kelionę **rekomenduojame individualiai apsidrausti, įsigyjant medicininių išlaidų draudimą**, garantuojantį būtinosios medicinos pagalbos užsienyje ir papildomų išlaidų, susidariusių dėl draudiminio įvykio, apmokėjimą, nelaimingų atsitikimų draudimą, suteikiantį draudiminę apsaugą patirtų traumų atveju, civilinės atsakomybės draudimą, atlyginantį žalą, kurią Jūs padarėte kitiems asmenims ar kt. draudimo polisus. Tokius draudimus galite įsigyti draudimo bendrovių atstovybėse.

13. Kelionės vadovas neatsako už Turisto pavėlavimą atvykti į nurodytą išvykimo vietą kelionės metu ir neįsipareigoja Turisto laukti. Tokiu atveju visas išlaidas, susijusias su grįžimu atgal, apmoka Turistas pats.

14. Šios aprašo sąlygos privalomos kelionių organizatoriui ir visiems Turistams. Su aprašu galima susipažinti UAB Joniškio autobusų parkas internetiniame puslapyje [www.joniskioap.lt](http://www.joniskioap.lt) ir bendrovėje apmokant už kelionę.

15. Turistas patvirtina, kad pasirašydamas PINIGŲ PRIĖMIMO KVITE „Sumokėjau“ tuo pačiu patvirtina, kad nuodugniai susipažino su šiuo aprašu ir suprato visas jo nuostatas bei informavo kitus Turistus – naudos gavėjus, kad kelionė yra organizuojama tik pagal šio aprašo sąlygas ir visi Turistai privalo vykdyti visas aprašo sąlygas.   
16. Turistas taip pat patvirtina, kad prieš apmokėdamas už kelionę, gavo visą informaciją apie kelionę ir šios informacijos pateikimą jis laiko tinkamu ir priimtinu.